Məyɔg mâvə́ŋan mod ǹgúngúán, bilám byátīndi nyé nə̄ á bɔ etotog. Ényɔ́ ósə a nyú mɔ́ ńnəməná ǎ bə̄lə́ kig fəg. 2Wɔ̌ŋ ǹkúkúmá wâfulan ai mvam emgbə́m, ényɔ́ ā tság nyé a bɔ nyémēn. 3Á nə dzǐn nə́ mod á sáála bitɔm, hə məkúd ḿmɔ̄ mádiŋ byá. 4Ai məkwí mə́ ésəb, ǹtə́tə̄g təge kidi áfūb, ábǒg mə́kwé, təge ai bidí yā ákwē. 5Miǹtsogán yā ńnə̄m mod mí nə anə́ étɔ̌g mə̄ndím, m̀fəfə́g mod wâyi mɔ́ sɔ̄ lɛ̄ ! 6Abuí bod á nə, á bátaman m̀bəŋ wábán, ákə̄ kwí, éyə wǎyi tóban ai mod afidí vé ? 7Sósōō mod a wulu é zēn é nə̄ tə́tə̄lə́, bɔ́n bóé bâyi lígi báyēn mvɔ̄m![1] 8Éyɔŋ ǹkúkúmá ā tɔbɔ êtɔá étsígi ǹtól, a vólo big ábē ai mís móe. 9Zá á nə̄ dzó nâ: Mə̌ mana yǎ fúbū ńnə́m wámā, mə nə á sááŋ təge ai ǹsə́m ? 10Áfɔlǎn bivəgan ai bəkílā miǹlod Ǹtondôbə a wóg nála abé. 11Ndómán yayénə́ á ngə́ŋ ai mim̀bɔán míé, ngə́ mim̀bɔán míé mí nə́ m̀bəŋ ai tə́tə̄lə́. 12Məlɔ́ máwōg, mís máyēn, Ǹtondôbə énye a ngákom bísə.